b"\n_START_ARTICLE_\nSamir Handanovi\xc4\x87\n_START_SECTION_\nTraject\xc3\xb2ria\n_START_PARAGRAPH_\nHandanovi\xc4\x87 va comen\xc3\xa7ar la seva carrera a Dom\xc5\xbeale. Va signar per l'Udinese l'estiu del 2004. Va ser cedit a Treviso l'estiu del 2005, per\xc3\xb2 el gener de 2006 va ser intercanviat amb Matteo Seren\xc3\xad del Lazio._NEWLINE_El juliol de 2006, va ser cedit a Rimini, juntament amb altres jugadors en pr\xc3\xa9stec, Dig\xc3\xa3o de l'AC Milan i Ahmed Barusso de l'AS Roma. El club va acabar cinqu\xc3\xa8 a la S\xc3\xa8rie B i va concedir el menor nombre de gols a la lliga(4). Va tornar a l'Udinese l'estiu del 2007, on va reempla\xc3\xa7ar a Morgan De Sanctis, i va signar un contracte nou i millorat, que durar\xc3\xa0 fins al 30 de juny de 2012. Va firmar el contracte juntament als seus companys d'equip Asamoah Gyan i Fabio Quagliarella._NEWLINE_Handanovi\xc4\x87 \xc3\xa9s tot un \xc3\xaddol a Eslov\xc3\xa8nia. Amb els seus quasi dos metres d'al\xc3\xa7ada, s'acosta al perfil d'un porter d'handbol. Despr\xc3\xa9s de passar sis anys al futbol itali\xc3\xa0 s'ha consolidat com un dels porters m\xc3\xa9s fiables de la categoria. Les seves aturades i la seva seguretat van ser una de les claus per entendre la classificaci\xc3\xb3 d'Eslov\xc3\xa8nia a la fase final de la Copa del M\xc3\xb3n 2010\n_START_SECTION_\nVida personal\n_START_PARAGRAPH_\nEl seu cos\xc3\xad gran, Jasmin Handanovi\xc4\x87 ha jugat al FC Koper abans de passar a l'AC Mantova el 2007. Tots dos s\xc3\xb3n porters de l'equip nacional d'Eslov\xc3\xa8nia."